CELEX: C2006/224/13
Language: hu
Date: 2006-09-16 00:00:00
Title: C-514/04. sz. ügy: A Bíróság (második tanács) 2006. július 13-i ítélete (a Gerechtshof te Amszterdam [Hollandia] előzetes döntéshozatal iránti kérelme) – Uroplasty BV kontra Inspecteur van de Belastingdienst-Douanedistrict Rotterdam (Tarifális besorolás – Steril polidimetilsziloxán pehely – Szilikon-elasztomer – Az alapanyag fogalma – Gyógyszer – Kondicionálás – A szervezetbe beültethető készülék fogalma)

16.9.2006   
            
            
               HU
            
            
               Az Európai Unió Hivatalos Lapja
            
            
               C 224/8
            
         A Bíróság (második tanács) 2006. július 13-i ítélete (a Gerechtshof te Amszterdam [Hollandia] előzetes döntéshozatal iránti kérelme) – Uroplasty BV kontra Inspecteur van de Belastingdienst-Douanedistrict Rotterdam
   (C-514/04. sz. ügy) (1)
   
   (Tarifális besorolás - Steril polidimetilsziloxán pehely - Szilikon-elasztomer - Az „alapanyag” fogalma - Gyógyszer - Kondicionálás - A „szervezetbe beültethető készülék” fogalma)
   (2006/C 224/13)
   Az eljárás nyelve: holland
   A kérdést előterjesztő bíróság
   Gerechtshof te Amszterdam
   Az alapeljárás felei
   
      Felperes: Uroplasty BV
   
      Alperes: Inspecteur van de Belastingdienst-Douanedistrict Rotterdam
   Tárgy
   Előzetes döntéshozatal iránti kérelem – Gerechtshof te Amsterdam – A Macroplastique Implantaat termék besorolása – Steril injektálható szuszpenzió szilárd szilikonelasztomer részecskékkel vesico-ureteralis (vagy vesicorenalis) reflux kezelésére
   Rendelkező rész
   A 2000. október 13-i 2388/2000/EK bizottsági rendelettel módosított, a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet I. mellékletét úgy kell értelmezni, hogy az olyan – steril pelyhekből álló, bántalom kezelése céljából speciálisan a szervezetbe történő bejuttatásra kifejlesztett és kizárólag e rendeltetésre szánt, a vámkezeléskor 1 kg-os tasakban való kiszerelését követően kondicionált – terméket, mint a polidimetilsziloxán, olyan, szervezetbe beültethető készüléknek kell tekinteni, amelyet a Kombinált Nómenklatúra 9021 vámtarifaszáma alá kell besorolni. Mivel e termék célja nem valamely szerv helyettesítése, hanem annak elősegítése, hogy egy hibás izom új kötőszöveteket hozhasson létre, azt a Kombinált Nómenklatúra 9021 90 90 vámtarifaalszáma alá kell besorolni.
   
      (1)  HL C 57., 2005.3.5.